Топтуу хоккей

Топтуу хоккей (мындан сырткары бенди деп атап коюшат, англис тилинен) - кышкы спорт оюндарынын бир түрү. Бул оюнда эки команда (ар биринде 10 талаа оюнчусу жана бир дарбазачы) беттешет. Баардык оюнчулар муз үстүнөн жылуу үчүн коньки кийишет, талаа оюнчулары клюшка менен каршылаштын дарбазасына топ киргизүүгө умтулушат жана ошону менен бирге өз дарбазасына гол кирип кетпеши үчүн  бардык аракетин жумшашат. Дарбазачыные максаты - өз дарбазасын гол киргизбей кайтаруу, ал клюшка колдонбойт.
Оюн узактыгы убакыт менен чектелүү: 45 мүнөттөн 2 тайм оюн өткөрүлөт. Калыстын чечими менен аба ырайынын кескин сууктап кетүүсүндө 30 мүнөттөн турган 3 тайм ойнолот. Оюндун жеңүүчүсү болуп эң көп гол киргизген команда эсептелинет.

Кыргыздарда "топтуу хоккей" болгону менен, эл аралык мелдештерде "бенди" деп аталат.

Эл аралык топтуу хоккей федерациясы - Federation of International Bandy.
Эл аралык Олимп Комитети тарабынан официалдуу түрдө кышкы оюндары деп саналганы менен, азыркыга чейин Кышкы Олимп оюндарынын 
программасына кошулган эмес. 2011-жылы өткөн Азия оюндарынын программасына кошулган жана 2012-жылы Алма-Ата шаарында биринчи Азия чемпионаты өткөн.

2022-жылы өтө турчу Олимп оюндарына топтуу хоккейдин официалдуу оюндар программасына кошулуусу күтүлүүдө.

Категория:Хоккей